लावारिस पशुओं के लिए बने गौशाला
इधर लोगों को नहीं किसी का डर
}आदेशों की धज्जियां
}प्लास्टिक कैरी बैग पर रोक लगाएं
}ग्राम सचिवालय में चार्ट बोर्ड लगवाएं
दोपहर को डीसी ने ली मीटिंग
डीसी ने 2 बजे मीटिंग में अधिकारियों को कहा-चालान काटें, शाम 5 बजे लगी मंडी में पॉलीथीन में बिका सामान
प्रशासनपिछले दो महीने में हर साल की तरह आयोजित कई मीटिंग में पॉलीथीन रोक को लेकर संबंधित अधिकारियों को चालान करने के निर्देश जारी कर चुका है। हैरानी की बात यह है कि प्रशासन के निर्देश के बावजूद अधिकारियों को शायद इसकी परवाह तक नहीं। शायद इसलिए शहर में लगने वाली मंडी, दुकानों सहित रेहड़ी फड़ी वालों द्वारा धड़ल्ले से पॉलीथीन का इस्तेमाल किया जा रहा है। मंगलवार को भी सेक्टर 1 डीसी ऑफिस में आयोजित मंथली मीटिंग में डीसी ने जिला प्रशासन, नगर निगम, पॉल्यूशन विभाग सहित करीब 10 विभागों के अधिकारियों को इसके लिए ड्राइव शुरू करने को कहा। इन आदेशों के बाद मंगलवार शाम को सेक्टर-15 में लगी मंडी में दुकानदारों ने पॉलीथीन का खूब इस्तेमाल किया। वहीं, डीसी गौरी पराशर जोशी ने सीएम विंडो पर आई शिकायतों को गंभीरता से लेते हुए संबंधित अधिकारियों को निर्देश देते हुए कहा कि वे इन शिकायतों का प्राथमिकता के आधार पर निपटान करें और इस दिशा में क्लैरीफिकेशन शून्य होनी चाहिए। उन्होंने विभिन्न विभागों की सीएम विंडो पर आई शिकायतों की एक एक करके गहन रुचि लेकर विस्तार से समीक्षा की। उन्होंने स्पष्ट निर्देश दिए कि जिला प्रशासन द्वारा हर मंगलवार को इस संबंध में बैठक आयोजित की जाती है और संबंधित विभागों के अधिकारी इस बैठक में उपस्थित होना भी सुनिश्चित करें।
हैरानी की बात यह है कि डीसी के आदेश के बाद मंगलवार को सेक्टर 15 में लगने वाली मंडी में धड़ल्ले से लोग पॉलीथीन का इस्तेमाल कर रहे थे। लेकिन उसे रोकने वाले प्रशासन या नगर निगम या पॉल्यूशन या फिर मंडी बोर्ड का एक भी अधिकारी मौजूद नहीं था। वहीं, मंडी में स्टॉल लगाने वालों से जब पॉलीथीन इस्तेमाल करने के बारे में पूछा गया तो उन्होंने कहा अधिकारियों को सबकुछ पता है। उन्होंने कहा कि रात के समय सरकारी बाबू या फिर उनके परिवार के सदस्य भी सब्जी लेने आते हैं और उन्हें भी हम पॉलीथीन में सामान लेकर देते हैं।
बिजली विभाग के संबंधित अधिकारी को निर्देश दिए कि जिन ग्राम सचिवालयों में बिजली के कनेक्शन नहीं हैं वहां पर बिजली के कनेक्शन उपलब्ध करवाएं। उन्होंने प्लास्टिक कैरी बैग की रोकथाम के लिए संबंधित अधिकारियों से कहा कि वे इस दिशा में चालान करें। उन्होंने जिला खाद्य आपूर्ति विभाग की गतिविधियों की प्रगति की समीक्षा भी की। इस दौरान उन्होंने स्वच्छ भारत मिशन की गतिविधियों की समीक्षा करते हुए संबंधित अधिकारियों को विशेषतौर पर कहा कि वे पोल्ट्री फार्म इट्टों के भट्टों पर अस्थाई शौचालयों का निर्माण करवाना सुनिश्चि करें।
डीसी ने निर्देश दिए कि ग्राम सचिवालयों में अलग से महिला एवं पुुरुष शौचालय संबंधित अधिकारी बनवाना सुनिश्चित करें। उन्होंने खंड विकास एवं पंचायत अधिकारियों को निर्देश दिए कि वे अपने-अपने क्षेत्र के ग्राम सचिवालयों में ग्राम पंचायत का रिकाॅर्ड रखवाना सुनिश्चित करें। जनहित को मध्यनजर रखते हुए ग्राम सचिवालय में चार्ट बोर्ड भी लगवाएं और अंकित करें कि कौन-कौन से दिन किस समय कौन अधिकारी उस ग्राम सचिवालय में बैठेंगे ताकि लोगों को अपने कार्य के लिए किसी प्रकार की असुविधा हो।
लावारिस पशुओं के लिए गौैशाला बनाने को कहा
मंथली मीटिंग में डीसी ने लावारसि पशुओं को रखने के िलए गौशाला बनाए जाने को कहा। डीसी ने खंड विकास एवं पंचायत अधिकारियों को गौशाला के निर्माण के लिए भूमि का चयन कर गौशाला के निर्माण के लिए कहा ताकि लावारिस पशुओं को इनमें रखा जा सके। दरअसल भास्कर द्वारा दो दिन पहले लावारिस पशुओं की वजह से वार्ड सात की महिला के घायल होने की खबर लगाई थी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva